རྒྱ་ནག་ཆིན་ཧྭ་སློབ་ཆེན་རྒྱལ་སྤྱིའི་འབྲེལ་བ་ཞིབ་འཇུག་སློབ་གླིང་གི་གླིང་གཙོ་ཡན་ཞུས་ཐོན་ལགས་ཀྱིས་གལ་ཏེ་ཨ་རྒྱའི་འབྲེལ་བ་མུ་ནས་ཇེ་སྡུག་ཏུ་སོང་ཚེ།རྒྱ་ནག་གི་དཔལ་འབྱོར་འཕེལ་རྒྱས་ལ་དཀའ་ཁག་ཆེ་བ་ཡོང་སྲིད་པར་ཐུགས་ཁུར་གནང་ཡོད་ཅིང་།དེ་ཡང་ཁོང་གིས།གལ་སྲིད་ཚོང་ལས་ཁྱབ་ཁོངས་ནས་དཔལ་འབྱོར་གྱི་ཁྱབ་ཁོངས་སུ་ཁྱབ་ཚེ།བྱུང་སྲིད་པ་དེ་དཔལ་འབྱོར་ཉམས་རྒུད་ཡིན།གལ་སྲིད་དཔལ་འབྱོར་ཁྱབ་ཁོངས་ནས་བདེ་འཇགས་ཁྱབ་ཁོངས་སུ་ཁྱབ་ཚེ།བྱུང་སྲིད་པ་དེ་དམག་དོན་འགལ་ཟླ་ཡིན།གལ་སྲིད་འདུ་ཤེས་འཛིན་སྟབས་ཀྱི་ཁྱབ་ཁོངས་སུ་ཁྱབ་ཚེ།བྱུང་སྲིད་པ་དེ་ཕྱོགས་ཐམས་ཅད་ཀྱི་འགལ་ཟླ་ཡིན་པས།བཤད་སྲོལ་ལ་གྲང་དམག་ཟེར་བ་ཞིག་ཡོད་པ་དེ་ལངས་སྲིད་ན།ང་ཚོས་ཅི་ནས་ཀྱང་ཚོང་ལས་འགལ་ཟླ་དེ་འདུ་ཤེས་འཛིན་སྟངས་ཀྱི་ཁྱབ་ཁོངས་སུ་བྱེར་འགྲམས་སུ་མི་འགྲོ་རྒྱུར་སྔོན་འགོག་བྱེད་དགོས་ཟེར།